**ΑΝΑΚΟΙΝΩΣΗ**

**ΘΕΜΑ: «Ανάρτηση Πίνακα Μεταθέσεων – Οριστικών Τοποθετήσεων της Α΄ Φάσης, των Εκπαιδευτικών Γενικής Αγωγής της Α΄ Διεύθυνσης Π.Ε. Αθήνας και Πίνακας εναπομεινάντων οργανικών κενών»**

Το Α΄ Π.Υ.Σ.Π.Ε. Αθήνας, σύμφωνα με την υπ΄ αριθμό 13 Πράξη του (θέμα 1o), ανακοινώνει τον πίνακα Μεταθέσεων – Οριστικών Τοποθετήσεων Εκπαιδευτικών Γενικής Αγωγής της Α’ Διεύθυνσης Π.Ε. Αθήνας, καθώς και τον Πίνακα με τα εναπομείναντα οργανικά κενά των σχολικών μονάδων της Α΄ Διεύθυνσης Π.Ε. Αθήνας.

Όσοι εκπαιδευτικοί επιθυμούν, μπορούν να υποβάλουν **Αίτηση θεραπείας** για τυχόν λάθη και παραλείψεις, **από 11-08-2014 έως 14-08-2014** ώρα 12:00 μμ., στο Τμήμα Εκπαιδευτικών Θεμάτων και σο e-mail (edu@dipe-a-athin.att.sch.gr) και στο fax 210-5243980

Οι εκπαιδευτικοί (ΠΕ 70), (ΠΕ 60), (Π.Ε 06), (Π.Ε 16) που παρέμειναν στη διάθεση του Α΄ ΠΥΣΠΕ Αθήνας, μπορούν να υποβάλουν, εφόσον επιθυμούν, **Δήλωση οριστικής τοποθέτησης,** για τη Β΄ φάση των οριστικών τοποθετήσεων, στα εναπομείναντα οργανικά κενά, **από 11-08-2014 έως 14-08-2014** ώρα 12:00 μμ.

Εάν υπάρξουν κενά και μετά τη Β΄ φάση των οριστικών τοποθετήσεων, θα ακολουθήσουν οι υποχρεωτικές τοποθετήσεις.

Οι παραπάνω αιτήσεις θα υποβάλλονται:

1. Από τον ενδιαφερόμενο εκπαιδευτικό αυτοπροσώπως
2. Με εξουσιοδότηση νομίμως θεωρημένη
3. Με τηλεομοιοτυπία (fax), στον αριθμό ΦΑΞ 210-524 3980

στο **Τμήμα Εκπαιδευτικών Θεμάτων** (Δώρου 9, Ομόνοια - 6ος όροφος).

Στην ιστοσελίδα της Α΄ Διεύθυνσης Π.Ε. Αθήνας έχουν αναρτηθεί στους συνδέσμους «ΠΥΣΠΕ» και «ΑΝΑΚΟΙΝΩΣΕΙΣ», η Δήλωση Οριστικής Τοποθέτησης για τη Β΄ Φάση τοποθετήσεων και η Αίτηση Απόσπασης εντός του Α΄ ΠΥΣΠΕ Αθήνας.

 **Η ΠΡΟΕΔΡΟΣ**

 **ΤΟΥ Α΄ΠΥΣΠΕ ΑΘΗΝΑΣ**

 **ΔΗΜΗΤΡΑ ΧΑΤΖΗΜΑΝΩΛΗ**